مشتبہ چیزوں سے اتنی احتیاط کرتے تھے کہ ان پیشہ وروں اورعہدہ داروں کے یہاں جن کی کمائی میں کچھ بھی مشتبہ مال کا احتمال ہوتا تھا پانی تک نہ پیتے تھے ؛چنانچہ صراف اورعشار ( عشر وصول کرنے والے ) کے یہاں پانی نہ پیتے تھے ، ابو خلدہ کا بیان ہے کہ ایک مرتبہ میں ابو العالیہ کے پاس گیا ، وہ کھانا لائے ، اس میں ترکاری بھی تھی ، اس کے متعلق انھوں نے کہا یہ وہ ترکاری نہیں ہے ، جس میں کسی شے کا احتمال ہو ، یہ میرے بھائی انس بن مالکؓ نے اپنے باغ سے بھیجی ہے ، میں نے کہا ترکاری میں کیا ہوتا ہے ، فرمایا وہ ہمیشہ گندے اوربرے مقامات پر اگتی ہے ، جہاں پیشاب اورنجس چتھڑے ہوتے ہیں ۔
Entity: ابو — Type: /person